|  |
| --- |
| Forma patvirtinta  Šilalės rajono savivaldybės administracijos direktoriaus 2022 m. rugpjūčio 31 d.  įsakymu Nr. DĮV-691 |

**NEFORMALIOJO VAIKŲ ŠVIETIMO PROGRAMŲ FINANSAVIMO SUTARTIS**

\_\_\_\_\_\_\_\_ Nr. \_\_\_\_

Šilalė

Biudžetinė įstaiga Šilalės rajono savivaldybės administracija (toliau – Administracija), J. Basanavičiaus g. 2-1, 75138 Šilalė, juridinio asmens kodas 188773720, atstovaujama administracijos direktoriaus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal Šilalės rajono savivaldybės administracijos nuostatus, patvirtintus Šilalės rajono savivaldybės tarybos 2020 m. lapkričio 27 d. sprendimu Nr. T1-288 „Dėl Šilalės rajono savivaldybės administracijos nuostatų tvirtinimo“ ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ­(toliau – Švietimo teikėjas), veikiantis pagal\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau kartu vadinamos – Šalimis), sudaro šią neformaliojo vaikų švietimo programų finansavimo sutartį (toliau – Sutartis) neformaliojo vaikų švietimo (toliau – NVŠ) programai įgyvendinti.

**I. SUTARTIES TIKSLAS**

1. Administracija, vadovaudamasi Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 „Dėl Neformaliojo vaikų švietimo programų finansavimo ir administravimo tvarkos aprašo patvirtinimo“, šioje Sutartyje nustatyta tvarka skiria Švietimo teikėjui\_\_\_\_\_\_\_\_\_\_(\_\_\_\_\_\_\_\_\_\_\_\_\_\_\_\_\_\_\_\_) Eur NVŠ programai nuo \_\_\_\_\_\_\_\_

(suma žodžiais)

vykdyti.

2. NVŠ programos sutartinis mokinių skaičius nuo 20\_\_ m. \_\_\_\_\_\_\_\_\_\_\_ d. iki 20\_\_ m. \_\_\_\_\_\_ d. yra \_\_\_ .

**II. SUTARTIES ŠALIŲ ĮSIPAREIGOJIMAI IR TEISĖS**

3. Lėšos mokamos pagal Sutarties priedą – programos sąmatą (Neformaliojo vaikų švietimo programų finansavimo sutarties 1 priedas), kuri yra neatskiriama šios sutarties dalis. Administracija įsipareigoja pervesti Švietimo teikėjui lėšas pagal paskutinę mėnesio darbo dieną (einamųjų kalendorinių metų gruodžio mėnesio išrašas formuojamas gruodžio 15 d.) Mokinių registro (toliau – MR) NVŠ finansavimo išraše esančių vaikų, sudariusių sutartis dėl dalyvavimo NVŠ programoje, skaičių, bet ne daugiau lėšų, nei nustatyta Sutarties 1 punkte. Administracija perveda lėšas už praėjusį mėnesį į Švietimo teikėjo atsiskaitomąją sąskaitą banke, nurodytą šios Sutarties V skyriuje iki kito mėnesio paskutinės darbo dienos.

4. Administracija turi teisę:

4.1. reikalauti, kad Švietimo teikėjas teisės aktų nustatyta tvarka pateiktų Administracijai duomenis, įskaitant ir asmens duomenis susijusius su Sutarties vykdymu;

4.2. prireikus reikalauti iš Švietimo teikėjo teisės aktų nustatyta tvarka pateikti papildomą informaciją ar dokumentus, įskaitant ir asmens duomenis, jeigu Administracijos nuomone pateiktos informacijos nepakanka;

4.3. kontroliuoti šia Sutartimi skirtų lėšų tikslinį naudojimą;

4.4. reikalauti patikslinti Sutartyje nurodytas Švietimo teikėjo pateiktas ataskaitas;

4.5. paaiškėjus, kad Švietimo teikėjui skirtos lėšos panaudotos ne NVŠ programai vykdyti, kad į MR įregistruotas vaikas, už kurį Administracija skyrė lėšas Švietimo teikėjui, nelankė Švietimo teikėjo vykdomų užsiėmimų ar buvo nesilaikyta kitų šios Sutarties sąlygų, – reikalauti, kad Švietimo teikėjas gautas lėšas per 3 darbo dienas grąžintų į Administracijos atsiskaitomąją sąskaitą banke;

4.6. tikslinti prie šios Sutarties pridėtą programos sąmatą.

5. Švietimo teikėjas įsipareigoja:

5.1. įgyvendinti šios Sutarties I skyriuje nurodytą Sutarties tikslą ir gautas lėšas naudoti pagal suderintą ir patvirtintą NVŠ programos sąmatą;

5.2. sumažinti NVŠ programos kainą vienam vaikui per mėnesį lygiai tokia suma, kokia buvo skirtas dalinis finansavimas (\_\_\_\_\_\_\_\_\_\_\_Eur/mėn. arba vidutinių, didelių ir labai didelių specialiųjų ugdymosi poreikių turinčiam vaikui \_\_\_\_\_\_\_\_\_ Eur/mėn.);

5.3. organizuoti ugdymo procesą pagal informaciją, pateiktą NVŠ programos atitikties reikalavimams paraiškos formoje;

5.4. iki NVŠ programos vykdymo pradžios Neformaliojo švietimo programų registre (toliau – NŠPR) pažymėti programos vykdymo vietą (nuotolinio ugdymo atveju – skaitmeninę ugdymo platformą) ir laiką (pedagoginėmis valandomis), duomenis atnaujinti pagal poreikį. Atsitikus nenumatytiems atvejams, dėl kurių negali vykti užsiėmimas, nedelsdamas informuoti Švietimo, kultūros ir sporto skyrių;

5.5. kiekvieno mėnesio paskutinę darbo dieną (gruodžio mėn. – gruodžio 15 d.) išsaugoti elektroninėje laikmenoje NVŠ finansavimo išrašą iš MR;

5.6. tinkamai tvarkyti MR duomenis, laiku atlikti pakeitimus: įregisruoti naujus mokinius per 5 darbo dienas nuo mokymosi sutarties su Švietimo teikėju sudarymo; mokinius, kurie nutraukia mokymosi sutartį su Švietimo teikėju, išregistruoti per 3 darbo dienas;

5.7. pateikti elektronines NVŠ teikimo sutarčių kopijas Administracijai iki einamojo mėnesio pabaigos;

5.8. įgyvendinus sutarties tikslą ne vėliau kaip iki 20\_\_ m. sausio 5 d. pateikti biudžeto išlaidų sąmatos vykdymo ataskaitą pagal Lietuvos Respublikos finansų ministro 2008 m. gruodžio 31 d. įsakymu NR. ik-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“ patvirtintą formą Nr. 2 Sutarties V skyriuje nurodytu adresu;

5.9. Administracijai pareikalavus per 5 darbo dienas pateikti išlaidas pateisinančius ir apmokėjimą įrodančius dokumentus;

5.10. savo jėgomis ir lėšomis pašalinti dėl savo kaltės padarytus trūkumus, pažeidžiančius šios Sutarties sąlygas;

5.11. apskaitą ir atskaitomybę tvarkyti Lietuvos Respublikos galiojančių teisės aktų nustatyta tvarka;

5.12. gautas lėšas naudoti tik pagal paskirtį;

5.13. nustačius, kad lėšos yra naudojamos ne Sutarties tikslo įgyvendinimui ar nesilaikant Sutarties sąlygų, per 3 darbo dienas gautas lėšas grąžinti į Administracijos atsiskaitomąją sąskaitą, kuri nurodyta šios Sutarties V skyriuje;

5.14. nepanaudotas gautas lėšas metams pasibaigus per 3 darbo dienas grąžinti į Administracijos atsiskaitomąją sąskaitą, kuri nurodyta šios Sutarties V skyriuje;

5.15. raštu informuoti Administraciją apie visus su Sutarties įgyvendinimu susijusius pakeitimus ir jų priežastis;

5.16. laikytis Lietuvos Respublikos viešųjų pirkimų įstatymo ir kitų teisės aktų nustatytos tvarkos naudojant NVŠ lėšas;

5.17. su Sutarties įgyvendinimu susijusius dokumentus saugoti vadovaujantis Lietuvos Respublikos dokumentų ir archyvu įstatymu;

5.18. bendradarbiauti su Administracijos atsakingais darbuotojais, laiku teikti jiems visą prašomą informaciją, sudaryti sąlygas jiems apžiūrėti Sutarties vykdymo vietą, stebėti vykdomus užsiėmimus, susipažinti su dokumentais, susijusiais su šios Sutarties vykdymu;

5.19. ne vėliau kaip per 10 darbo dienų pranešti Administracijai apie Švietimo teikėjo adreso, telefono, banko sąskaitos rekvizitų, vykdomų veiklų vietos adreso pasikeitimus;

5.20. tinkamai informuoti asmenis ir jų atstovus apie jų duomenų tvarkymą ir laikytis kitų asmens duomenų tvarkymo reikalavimų;

5.21. gautas lėšas pagal tikslinę paskirtį panaudoti iki 20\_\_ m. \_\_\_\_\_\_\_\_\_\_\_\_\_\_ d.;

5.22. pats įgyvendinti jo vardu NŠPR įregistruotą NVŠ programą (jei Švietimo teikėjas yra laisvasis mokytojas);

5.23. laikytis kitų Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 „Dėl Neformaliojo vaikų švietimo programų finansavimo ir administravimo tvarkos aprašo patvirtinimo“ patvirtintame Neformaliojo vaikų švietimo programų finansavimo ir administravimo tvarkos apraše nustatytų reikalavimų;

5.24. užtikrinti, kad mokiniui būtų skiriamas NVŠ finansavimas jeigu jis lankė ne mažiau kaip 4 pedagogines valandas užsiėmimų per mėnesį. Nustačius, kad NVŠ finansavimas buvo skirtas mokiniui, kuris užsiėmimus lankė mažiau nei 4 pedagogines valandas per mėnesį, Švietimo teikėjas lėšas už vaiką grąžina į Savivaldybės biudžetą.

6. Švietimo teikėjas turi teisę:

6.1. raštu teikti Administracijai paklausimus, susijusius su Sutartimi;

6.2. išregistruoti iš MR nelankančius vaikus ir į jų vietą priimti naujus vaikus, neviršydamas Administracijos direktoriaus įsakyme numatyto vaikų skaičiaus.

**III. SUTARTIES GALIOJIMO TERMINAS IR NUTRAUKIMAS**

7. Sutartis įsigalioja jos pasirašymo dieną ir galioja iki 20\_\_ m. \_\_\_\_\_\_\_\_\_\_ d.

8. Sutartis gali būti nutraukta:

8.1. Šalių susitarimu:

8.2. pasibaigus Sutarties teisiniam pagrindui;

8.3. kai Šalys nevykdo savo įsipareigojimų;

8.4. kituose teisės aktuose numatytais pagrindais.

9. Administracija turi teisę vienašališkai nutraukti Sutartį pranešdanas apie tai Švietimo teikėjui prieš 10 kalendorinių dienų, jei Švietimo teikėjas nevykdo savo įsipareigojimų ir pažeidžia Sutarties sąlygas:

9.1. laiku nepateikė Sutarties įgyvendinimo ataskaitų nustatyta tvarka;

9.2. pateikė klaidingą informaciją finansavimui gauti;

9.3. įgyvendindamas Sutartį pažeidė Lietuvos Respublikos teisės aktų reikalavimus, susijusius su Sutarties tikslo įgyvendinimu;

9.4. nustojo vykdyti Sutarties tikslo veiklas arba nesilaikė Sutarties 5 punkte nurodytų reikalavimų, arba negalėjo pasiekti šioje Sutartyje nustatytų tikslų ir apie tai neinformavo;

9.5. nesudaro sąlygų ar neleidžia Administracijos įgaliotiems asmenims apžiūrėti veiklas vietoje ir (arba) patikrinti, kaip įgyvendinamas Sutarties tikslas ir (arba) kaip vykdoma veikla po lėšų pervedimo;

9.6. nevykdo Sutarties sąlygų, nustatančių pareigą tvarkyti apskaitą taip, kad apskaitos informacija būtų tinkama, objektyvi ir palyginama, pateikaima laiku bei išsami;

9.7. įgyja likviduojamo ar bankrutuojančio ūkio subjekto statusą Sutarties tikslų įgyvendinimo metu;

9.8. patikros metu nustatyta, jog ugdymo procesas organizuojamas ne pagal Sutarties 5.3 papunktį;

9.9. pažeidžia kitas Sutarties sąlygas.

**IV. KITOS SUTARTIES SĄLYGOS**

10. Sutarties pakeitimai ir papildymai įforminami raštišku Šalių susitarimu, kuris yra neatsiejama šios Sutarties dalis. Tais atvejais, kai keičiama prie šios Sutarties pridedama sąmata, Sutarties keitimas įforminamas Administracijos asignavimo valdytojui patvirtinus patikslintą sąmatą (ji pridedama prie Sutarties).

11. Visi Sutarties pakeitimai ir papildymai tampa šios Sutarties dalimi ir įgyja teisinę galią tik sudaryti raštu bei pasirašyti Šalių.

12. Sutartyje neaptartos sąlygos sprendžiamos vadovaujantis Lietuvos Respublikos civilinio kodekso nuostatomis.

13. Ginčai dėl šios Sutarties sprendžiami Šalių susitarimu, o nesusitarus – Lietuvos Respublikos įstatymų nustatyta tvarka pagal Administracijos buveinės vietą.

14. Sutartis sudaryta dviem vienodą teisinę galią turinčiais egzemplioriais, po vieną kiekvienai Šaliai.

15. Sutarties priedai yra neatsiejama šios sutarties dalis:

15.1. Programos sąmata (1 priedas);

15.2. Programos įvykdymo ketvirčio ataskaita (2 priedas).

**V. ŠALIŲ ADRESAI IR KITI REKVIZITAI**

|  |  |
| --- | --- |
| Šilalės rajono savivaldybės administracija  J. Basanavičiaus g. 2, 75138 Šilalė  Tel. (8 449) 76 114  Kodas 188773720  „Luminor Bank“, AS  A. s. LT114010044500000031  Banko kodas 40100 | Švietimo teikėjas \_\_\_\_\_\_\_\_\_\_\_\_\_\_\_\_\_\_\_\_,  Tel. \_\_\_\_\_\_\_\_\_\_\_\_\_\_\_\_\_\_\_  Kodas \_\_\_\_\_\_\_\_\_\_\_\_\_\_\_\_\_\_\_\_\_\_  Bankas\_\_\_\_\_\_\_\_\_\_\_\_\_\_\_\_\_\_\_\_\_\_  A. s. LT\_\_\_\_\_\_\_\_\_\_\_\_\_\_\_\_\_\_\_\_\_  Banko kodas \_\_\_\_\_\_\_\_ |
| Savivaldybės administracijos direktorius  *A. V.*  *(parašas)* | Švietimo teikėjas  *A. V.*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(parašas)* |